Prezidant Ukraina

Prezidant Ukraina (ukraineg : Президент України, Prezydent Ukrainy) eo penn Stad Ukraina. Ar prezidant eo kannad ar vro en darempredoù etrebroadel, evit merañ obererezhioù ar vro a-fed darempredoù gant ar broioù all, ren ar marc'hata ha sinañ emglevioù etrebroadel. Ar prezidant zo dilennet war-eeun gant keodedourien Ukraina evit ul leuriadur 5 bloaz. Ne c'hall ket un den bout dilennet ouzhpenn div wezh diouzh renk.

Palez Mariinskyi eo savadur ofisiel ar prezidant, lec'hiet e Distrig Pecherskyi eKyiv, kêr-benn Ukraina. Bez' ez eus savadurioù prezidantel all evel an ostel Archavsky (Особняк Аршавського Osobnyak Arshavsʹkoho), Ti an intañvez o ouelañ (Дім невтішної вдови Dim plachuchoyi vdovy ha Дім вдови, що плаче Budynok vdovy, shcho plache, heñvelster) ha Ti e Gimeraoù (Будинок з химерами Budynok z khymeramy) ; alies e vezont implijet, pa vez pennoù bras eus an estrenvro o tont da Ukraina. Burev prezidant Ukraina, lesanvet ar Bankova d'ober dave d'ar straed el lec'h m'emañ, a servij evel burev labour, hag a ro alioù d'ar prezidant a-fed politikerezh ar vro.

Prezidanted Ukraina
C'hwec'h prezidant zo bet en Ukrain abaoe krouidigezh ar Bankova d'ar 5 a viz Kerzu 1991.
   Anv  Leuriadur  Pad 1  100px|center  Leonid KravtchoukЛеонід Кравчук(1934-2022)  05/12/1991 – 19/07/1994  2 vloaz ha 226 devezh 2  100px|center  Leonid KoutchmaЛеонід Кучма(1938 —)  19/07/1994 – 23/01/2005  10 vloaz ha 188 devezh 3  100px|center  Viktor YouchtchenkoВіктор Ющенко(1954 —)  23/01/2005 – 25/02/2010  5 bloaz ha 33 devezh 4  100px|center  Viktor IanoukovytchВіктор Янукович(1950 —)  25/02/2010 – 22/02/2014  3 bloaz ha 362 zevezh —  100px|center  Oleksandr TourtchynovОлександр Турчинов(1964 —)  23/02/2014 – 07/06/2014  104 devezh 5  100px|center  Petro PorochenkoПетро Порошенко(1965 —)  07/06/2014 – 20/05/2019  4 bloaz ha 347 devezh 6  100px|center  Volodimir ZelenskiyВолодимир Зеленський(1978 —)  20/05/2019 – E karg  5 bloaz ha 358 devezh(d'an 13 a viz Mae 2025)
Viktor Youchtchenko, Petro Porochenko ha Viktor Ianoukovytch o deus bet ul leuriadur pep hini, an hini diwezhañ o vezañ erlec'hiet dre lezenn gant ar prezidant Oleksandr Tourtchynov, a oa bet ivez prezidant ar parlamant ukrainat, d'an 21 a viz C'hwevrer 2014.
Oleksandr Tourtchynov eo bet an hini nemetañ o vezañ prezidant da c'hortoz en istor Ukraina a-vremañ. Galloudoù ur prezidant da c'hortoz a zo bevennet-tre. D'an 18 a viz Even 2015, Viktor Ianoukovytch a oa bet tennet digantañ e holl c'halloudoù evel prezidant Ukraina . Gouarnamant Ukraina a implij ur reizhiad renad dambrezidantel ma 'z eo dispartiet galloud penn ar Stad diouzh hini penn ar gouarnamant, ar pezh a ra n'emañ ket prezidant Ukraina e penn ar gouarnamant . Ar C'hentañ ministr eo penn ar gouarnamant D'Anieri, Paul J. : Economic Interdependence in Ukrainian-Russian Relations. Albany : State University of New York Press, 1999, p. 187   ; Denys Shmyhal (* 1975) eo Kentañ ministr Ukraina abaoe ar .

Bremañ eo Volodimir Zelenskiy ar prezidant, ha touet en deus d'an 20 a viz Mae 2019. Abalamour m'eo bet lakaet al lezenn vrezel da dalvezout, an dilennadegoù er vro a zo bet astalet.

 Notennoù ha daveennoù 

Rummad:Prezidanted Ukraina
Rummad:Gouarnamant Ukraina